Krajevna skupnost Begunje

Svet krajevne skupnosti

Datum: 6.10.2020

**Z A P I S N I K**

**12.redne seje sveta KS, ki je bila 6.10.2020 ob 18.00 uri**

**v pisarni krajevne skupnosti**

**Prisotni:** Janez Gašperin, Jože Hajnrihar, Marija Hrovat, Sandi Jurejevčič, Tjaša Legat, Liljana

 Leš in Jožica Režonja, Matjaž Trček

**Opr. odsotni:** Matevž Langus, Mojca Markič, Vesna Papler

Po ugotovljeni sklepčnosti je predsednica predlagala

**Dnevni red:**

1. Potrditev zapisnika 11. redne seje sveta KS Begunje
2. Proračun za leto 2021-2022
3. Poročilo o izvedbi odobrenih projektov s strani OR (stanje in ocena)
4. Strategija prostorskega razvoja KS Begunje: izdelava projektne naloge v okviru arhitekturne delavnice-poročilo Matevž Langus
5. Prometna varnost in ureditev parkiranja v KS (Draga, Krpin, pošta, šolske poti, prometna ureditev OŠ Begunje)
6. Razno (tekoča problematika-promet v Poljčah, predlog povišanja cen najema poslovilnih vežic, priprava gradiva za Krajevne novice, obravnava vlog, prošenj…)

**Ad.1.:** Sklepi 11. redne seje so bili realizirani, zato je bil sprejet

**Sklep št.1.: Sprejme in potrdi se zapisnik 11. redne seje sveta KS.**

**Ad.2.:** Predsednica predstavi finančni del proračuna za leti 2021 in 2022 in planirane investicije s sredstvi krajevne skupnosti.

Za leto 2021 je planiranih 62.174,56 € prihodkov, sredstva za delovanje v višini 16.230,29 € so namenjena tekočim stroškom, planirana je nabava projektorja.

Investicijska sredstva so večinoma planirana za ureditev infrastrukture v Dvorski vasi, preostanek (tudi prenos iz leta 2020) pa urejanju prometa v dolini Drage in nabavi klime za prostore KS.

Del sredstev v višini 1.500,00 € za vzdrževanje pokopališča je namenjen ureditvi ogrevanja poslovilnih vežic z IR paneli.

Za leto 2022 so sredstva planirana v enakih zneskih, sredstva za delovanje so namenjena tudi za pripravo projekta za preureditev objekta KS in PGD; investicijska sredstva pa za asfaltiranje dveh odsekov ceste (Poljče št. 24a – 25 in Begunje 24) in oporne zidove, ograje.

Občina planira izvedbo naslednjih investicij:

* 2021 prometna ureditev pri POŠ-projekt v fazi izdelave, seznanjena tudi KS Begunje in OŠ F.S. Finžgar Lesce.
* 2022-2023 planirana ureditev ceste mimo Elana do pokopališča in ceste od Generalove vile v smeri Zapuž.

**Ad.3.:**  O uspešni realizaciji planiranih projektov ne moremo poročati, večina projektov namreč še čaka na izvedbo. Izvedena so bila vzdrževalna dela (rake pri Gradišarju, zamenjan podest na toboganu na otroškem igrišču, urejeno odvodnjavanje v Poljčah) in postavljeni bosta obe solarni svetilki (za Elanom in na eko otoku v Zapužah).

Za most pri župnišču se pripravlja projekt; realizirana je ploščad za umirjanje prometa pri pokopališču. V zvezi s ploščadjo je bilo veliko pripomb, pritožb,.. predsednica je zato prisotne seznanila z odgovorom Občine Radovljica zakaj ni možno narisati prehoda za pešce (odgovor občine je v prilogi zapisnika). Poskušali bomo še urediti zadevo z DRSI.

V odgovoru je navedeno, da občina pripravlja OPPN za ureditev področja od trgovine Mercator do vrtca, s čemer pa krajevna skupnost ni seznanjena.

Pripravlja se projekt za ureditev tega področja na arhitekturni delavnici, prav tako se pripravlja projekt za južni dostop do Psihiatrične bolnišnice. To dvoje naj bi bila osnova za pripravo ustreznega dokumenta OPPN center Begunj.

V nadaljnji razpravi je bilo izraženo nezadovoljstvo z odnosom občine, da krajevno skupnost ne seznanja s projekti, načrtovanimi deli,..

Sprejet je bil

**Sklep št.2.: V 11.členu statuta KS Begunje je med nalogami omenjeno tudi zbiranje predlogov in sodelovanje pri razvojnih programih. Zato svet KS Begunje od OR zahteva seznanitev z vsemi projekti za območje naše KS ter po potrebi uskladitev le teh z željami in potrebami kraja.**

**Ad.4.:** Ta točka dnevnega reda se prestavi na naslednjo sejo sveta KS, zaradi odsotnosti odgovorne osebe za ta projekt.

**Ad.5.:**

a) PGD Begunje je v vednost poslalo dopis v zvezi s parkiranjem v centru Begunj, saj so bila v nedeljo vozila parkirana tudi na intervencijski poti pri gasilskem domu.

Občina je v juliju poslala dopis v zvezi z urejanjem mirujočega prometa na območju KS; poslan je bil dopis, usklajen tudi s stališčem TD ( dokument je v prilogi zapisnika).

Glede parkiranja v času nogometnih tekem je KS mnenja, da je dolžnost organizatorja poskrbeti za parkiranje oz. mora o tem obvestiti Avsenike in Elan, saj se je vedno dalo parkirati ob predhodni najavi oz. prošnji za uporabo že omenjenih parkirišč. KS do sedaj nikoli ni imela težav pri koriščenju teh parkirišč, za kar je tudi hvaležna.

Janez Gašperin sprašuje ali kdo izvaja kontrolo glede upoštevanja omejitev hitrosti na šolskih poteh? Odgovor predsednice je, da se kontrola izvaja, po zagotovilih okrajnega policaja jo bodo še pogosteje.

b) V zvezi z urejanjem področja pri POŠ Begunje bo v četrtek sestanek. Svet pooblašča predsednico, da v njegovem imenu zagovarja realizacijo urejanja v letih 2021 -2022 in ne na osnovi OPPN-ja, saj se bo v tem primeru projekt zavlekel za najmanj 7 let. Zato se projekt izvede po fazah in prva je prometna ureditev POŠ. Potrebna je še uskladitev projekta na relaciji OR-KS-OŠ.

c) Predsednica poroča o zadevah, ki so se odvijale v času od zadnje seje in sicer:

07.07.2020 je bila odobrena prijava na Arhitekturno delavnico NZS, za odgovorno osebo je imenovan Matevž Langus.

14.07.2020- Tilen Štefelin in Marija Hrovat opravita ogled za namestitev solarnih svetilk na Zgoši in v Zapužah.

15.07.2020 na OR je organiziran sestanek na temo ureditve parkiranja za območje KS Begunje ter za umiritev prometa ter namestitev ustrezne signalizacije. Marko Bajec in Marija Hrovat za OR in KS. TD in KS pripravita predloge.

- 07.08.2020 -Glede nevarnosti razpadajočega objekta Begunje 33 so bile obveščene ustrezne službe

 ( komunalno nadzorništvo, Gradbena inšpekcija, PP). Lastniku je bila naložena nujna sanacija, vendar je bila opravljena le odstranitev določenega dela ostrešja). Objekt je še vedno nevaren.

- 1. 9. je bil sestanek v zvezi z urejanjem centra Begunj; udeležili so se ga predstavniki KS, TD, PGD, Psihiatrične bolnišnice, Aleš Avsenik in članica odbora za prostor. Vsi prisotni se strinjajo, da se še to jesen pripravi Strategijo prostorskega razvoja Begunj in to naj bo podlaga za nadaljnje delo na relaciji KS-OR.

30.09.2020-Blaž Soklič in Marija Hrovat-sestanek na temo varnosti v prometu in s tem varnih poti. Policija je seznanjena s problematiko zagotavljanja varnih poti in pa prevelikih hitrosti, sploh v času prihoda v šolo. Dogovor o poostrenem nadzoru v okolici šole, na vseh okoliških poteh ter nadzor z radarjem.

Izveden je bil še ogled dvignjene ploščadi pri pokopališču in izpostavljena problematika odstranjene zebre ter nesaniran makadam pri parkirišču Avsenik. Obljubljeno je, da se v oktobru ta del uredi.

**Sklep št.3.: Inšpekcijski službi pošljemo dopis z obrazložitvijo nevarnosti, ki jo predstavlja razpadajoči objekt Begunje 33 za udeležence v prometu po cesti, ki vodi mimo objekta (šolska pot) in težave pri zimskem vzdrževanju cest (pluženju).**

**Zaradi navedenega pričakujemo odstranitev nevarnosti do zime.**

**Ad.6.:**

a) Vaščani Poljč opozarjajo na hitrost prometa od avtobusnega postajališča v smeri Žirovnice in predlagajo omejitev na 40 km/h in ureditev prehoda za pešce, saj v celi vasi ni urejenega prehoda. Glede na to, da je omenjena cesta državna, je bil sprejet

**Sklep št.4.: Na DRSI pošljemo dopis z opisano problematiko hitrosti na državni cesti skozi Poljče, predlagamo omejitev na 40 km/h in ureditev prehoda za pešce. Predlog za prehod za pešce argumentiramo s stanovalci v bivalni skupnosti Poljče (ljudje s posebnimi potrebami).**

b) Jože Hajnrihar izpostavi problematiko visokih stroškov raznih del (odvodnjavanje v Poljčah), ki po obračunu bistveno odstopajo od ocene. Dela je izvedla Komunala Radovljica. KS pri tem ni imela stroškov.

c) V zadnjem obdobju stroški vzdrževanja poslovilnih vežic in ozvočenja pogrebov presegajo višino prispevkov za uporabo vežic, zato predlagamo dvig uporabe PV:

**Sklep št.5.: Uporaba poslovilnih vežic od 1.01.2021 znaša 83,58 €.**

**Predsednica na odboru KS predlaga tudi dvig najemnine za grobove, saj stroški vzdrževanja pokopališča naraščajo (odpadki, el. energija, vzdrževanje,..).**

d) Janez Gašperin poroča, da so trije vaščani Zgoše sami uredili raztežilnik in obnovili zapornico na Mlinskem potoku – rakah.

Primeri, ko krajani sami uredijo določene zadeve so redki in so primer dobre prakse, kar bomo navedli tudi v naslednjih Krajevnih novicah, ki bodo izšle decembra. To se lahko izvede le ob medsebojnem sodelovanju vseh udeleženih.

Nadalje predlaga postavitev koša za pasje iztrebke v Krpinu.

e) Jožica Režonja opozori na površno izvedbo krpanja cest s hladnim asfaltom;

- odlaganje odpadkov na ekološke otoke, kamor jih odlagajo tudi pravne osebe;

- ograjo na potočku v Dvorski vasi (pri novih hišah).

f) Sandi Jurjevčič, Jože Hajnrihar in Klemen Štefelin opravijo ogled strehe objekta PGD in KS, ter ocenijo stanje.

Seja je bila zaključena ob 20.30 uri.

Zapisala: Predsednica sveta KS:

Jožica Hrovat Marija Hrovat